കടുത്ത ദാരിദ്ര്യം ഒന്നേമുക്കാല് ലക്ഷം രൂപയ്ക്ക് പിഞ്ചുകുഞ്ഞിനെ വിറ്റ് അമ്മ മഹാരാഷ്ട്ര : മഹാരാഷ്ട്രയില് ദാരിദ്ര്യത്തെ തുടര്ന്ന് അമ്മ കുഞ്ഞിനെ വിറ്റു. മൂന്ന് ദിവസം പ്രായമായ പിഞ്ചുകുഞ്ഞിനെയാണ് അഹമ്മദ്നഗര് ജില്ലയിലെ ഷിര്ദി സ്വദേശിയായ 32 കാരി വിറ്റത്. മുംബൈ മുലുന്ദ് സ്വദേശിക്ക് 1.78 ലക്ഷം രൂപയ്ക്കാണ് കുഞ്ഞിനെ കൈമാറിയത്. സെപ്റ്റംബറിലാണ് യുവതി കുഞ്ഞിനെ വിറ്റത്. രഹസ്യ വിവരത്തിന്റെ അടിസ്ഥാനത്തില് പൊലീസ് നടത്തിയ അന്വേഷണത്തില് കുഞ്ഞിനെ കണ്ടെത്തി. തുടര്ന്ന് നവംബര് 7ന് മന്പട പൊലീസ് സ്റ്റേഷനില് കേസ് രജിസ്റ്റര് ചെയ്തു. കുഞ്ഞിന്റെ അമ്മ, കുഞ്ഞിനെ വാങ്ങിയ ആള്, ഇടപാടിനായി സഹായിച്ച നാല് സ്ത്രീകള് എന്നിവരടക്കം ആറ് പേരെ പൊലീസ് കസ്റ്റഡിയില് എടുത്തിട്ടുണ്ട്. Extreme poverty Mother sells baby for Rs 1.5 lakh